Ռինա Գոնոի

**Ռինա Գոնոի** (五ノ井 里奈, ), ճապոնացի ձյուդոիստ և Ճապոնիայի ցամաքային ինքնապաշտպանության ուժերի (JGSDF) նախկին զինվոր։ Ենթարկվել է սեռական բռնության է ավագ սպաների կողմից, բողոքները մերժվել են վերադաս սպաների կողմից, որից հետո Գոնոին ստիպված է եղել լքել բանակը։

## Մանկություն
Ռինա Գոնոին ծնվել է Միյագի պրեֆեկտուրայի Հիգասիմացուսիմա քաղաքում։ Չորս տարեկանից սկսել է զբաղվել ձյուդոյով և մարզվել եղբոր ղեկավարությամբ։ Իր առջև նպատակ է դրել մասնակցել Օլիմպիական խաղերին։ 2011 թվականին Գոնոին 11 տարեկան հասակում իր ընտանիքի հետ տեղահանվել է 2011 թվականի մարտին տեղի ունեցած երկրաշարժի և ցունամիի պատճառով։ Գոնոին առաջին անգամ բախվել է շտաբի սպաների հետ, երբ նրանք մարդասիրական գործողություններ էին իրականացնուն։ Սպաները գեղեցիկ հագնված էին և օգնում էին տեղահանվածներին պատրաստել հանպատրաստից լոգախցիկներ, մատուցում էին տաք ջուր, սնունդ և այլ անհրաժեշտ պարագաներ։ Գոնոին հատկապես հիացել է կին սպաներով և հետաքրքրված էր JGSDF-ի շարքերը համալրելու հնարավորությամբ, որպեսզի մի օր նույնպես կարողանա օգնել դժվարությունների մեջ գտնվող մարդկանց։

## Ռազմական գործունեություն
2020 թվականին Գոնոին անցել է ծառայության ցամաքային ինքնապաշտպանության ուժերում և նախատեսել է օգտագործել իրենց մարզական սարքավորումները ձյուդոյի մարզման և Օլիմպիական խաղերին մասնակցելու իր երազանքի իրականացման համար։ Այնուամենայնիվ, շտաբին միանալուց հետո ամեն օր ենթարկվել է քննադատության, սկսած Ֆուկուսիմայի ցամաքային ինքնապաշտպանության ուժերի կայարանից, որտեղ տղամարդ գործընկերները սեռական բնույթի մեկնաբանություններ են արել նրա առանց նրա համաձայնության ծառուղում մարդկանց դիմաց մարմնի և կրծքի չափի վերաբերյալ, համբուրել են այտը, ձեռքերով դիպչել կամ գրկել են մեջքից։ Որոշները նույնիսկ անպարկեշտ առաջարկներ են արել, ասելով՝ «ինձ մինետ արա»։ 2021 թվականի օգոստոսին զորավարժությունների ժամանակ տեղի է ունեցել ամենասարսափելի միջադեպը, երբ երեք սպաներից բաղկացած խումբը՝ Շուտարո Սիբույը, Ռյոտո Սեկինեն և Յուսուկե Կիմեզավան, Գոնոին կանչել են վրան, որտեղ խմել էին։ Սպաները քննարկում էին մարտարվեստի տեխնիկան, որը ներառում էր հակառակորդներին խեղդելը և նրանց գետնին սեղմելը: Նրանք հրամայել են Գոնոին մասնակցել խեղդման ցուցադրությանը։ Ընթացքում սպաները սեղմել են Գոնոին անկողնուն, տարածել են նրա ոտքերը, հպվել նրա շեքին և կատարել սեքսուալ շարժումներ տասնյակ այլ դիտող և ծիծաղող գործընկերների առջև։

Գոնոին սեռական բռնության մասին հայտնել է վերադաս սպաներին, սակայն նրա դիմումներն անմիջապես մերժվել են ապացույցների բացակայության պատճառով, քանի որ բռնաբարությանը ականատես բոլոր տղամարդ գործընկերները հրաժարվել են ցուցմունք տալ։ Այնուհետև Գոնոին դիմել է շտաբի վերադաս մարմնին, սակայն նրա հայցը կրկին մերժվել է ապացույցների բացակայության պատճառով։ Դա Գոնոին ստիպել է հեռանալ բանակից 2022 թվականի հունիսին։

## Արդարության հետևից
Ծառայությունից հեռանալուց հետո, Գոնոին դիմել է հեռուստաալիքներին, բայց նրանք նույնպես անտեսել են, ի վերջո, Գոնոին պատմությունը հրապարակում է սոցիալական ցանցերում։ Նրա սոցիալական լրատվամիջոցների արշավը ռազմական իշխանություններին ստիպել է հետաքննություն սկսել շտաբի բոլոր ստորաբաժանումներում սեռական բռնության դեպքերի վերաբերյալ, իսկ Գոնոիի սեփական գործը վերսկսվել է նոր հետաքննությամբ։ Պարզվել է, որ Գոնոին 2020 թվականի աշնանից մինչև 2021 թվականի օգոստոս ընկած ժամանակահատվածում ամեն օր ենթարկվել է ֆիզիկական և բանավոր սեռական ոտնձգությունների։ Ճապոնիայի պաշտպանության նախարարությունը՝ ի դեմս ցամաքային ինքնապաշտպանության ուժերի շտաբի պետ Յոսիհիդե Յոսիդուի, ներողություն է խնդրել Գոնոյից։ Բռնության գործողությանը մասնակցած 5 զինծառայողներն ազատվել են ծառայությունից, մյուս 4-ը՝ պատժվել։

Չբավարարվելով ռազմական իշխանությունների ներողությամբ՝ Գոնոին ինչպես քրեական, այնպես էլ քաղաքացիական հայցեր է ներկայացրել կառավարության և հարձակման մեղավորների դեմ։ 2023 թվականի սկզբին դատավարության սկսվելուց հետո, ենթադրյալ հանցագործներից մեկն իրեն մեղավոր է ճանաչել, իսկ մյուս չորսը հերքել են մեղադրանքները։ 2023 թվականի դեկտեմբերին Ֆուկուսիմայի շրջանային դատարանը երեքին դատապարտել է երկու տարվա ազատազրկման՝ չորս տարով  հետաձգելով պատժի կատարումը։ Բոլոր դատավճիռները կայացվել են առանց բողոքարկման իրավունքի։

## Մրցանակներ
2023 թվականի նոյեմբերին Գոնոին ներառվել է Բի Բի Սի 100 կանանց ցուցակում։

2024 թվականի մարտին արժանացել է Խիզախ կանանց միջազգային մրցանակին։

## Ծանոթագրություններ

 
Կատեգորիա:BBC 100 կին
Կատեգորիա:Մարդու իրավունքների խախտման զոհեր